
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 98






        din 27 iunie 2013

privind organizarea evenimentului „Întâlnirea Saşilor” 2013

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.507/III/5.06.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Având în vedere adresa nr. 56/22.04.2013 a Forumului Democrat al Germanilor din România – Filiala Sighişoara, înregistrată la Municipiul Sighişoara sub nr. 9.417/23.04.2013, prin care se solicită organizarea în parteneriat cu Municipiul Sighişoara a evenimentului „Întâlnirea Saşilor” 2013, în data de 21 septembrie 2013, precum şi aprobarea utilizării gratuite a Sălii Festive a Primăriei (Sala barocă);

De asemenea, văzând şi adresa nr. 81/16.05.2013 a Forumului Democrat al Germanilor din România – Filiala Sighişoara, înregistrată la Municipiul Sighişoara sub nr. 11.377/22.05.2013, prin care se solicită şi aprobarea folosirii cu titlu gratuit a domeniului public din Piaţa Octavian Goga în perioada 20-21 septembrie 2013 precum şi a celui din Piaţa Cetăţii, în data de 21 septembrie 2013; 

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările ulterioare, conform cărora consiliile locale şi consiliile judeţene pot da în folosinţă gratuită, pe termen limitat, bunuri mobile şi bunuri imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de  binefacere sau de utilitate publică ori serviciilor publice;
Văzând Raportul de specialitate nr. 12.510/III/05.06.2013 al Serviciului Relaţii Publice, prin care se propune organizarea, în parteneriat cu Forumul Democrat al Germanilor din România – Filiala Sighişoara, a evenimentului „Întâlnirea Saşilor” 2013, în data de 21.09.2013, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă desfăşurarea în parteneriat, încheiat între Municipiul Sighişoara şi Forumul Democrat al Germanilor din România - Filiala Sighişoara, a evenimentului „Întâlnirea Saşilor”, în data de 21 septembrie 2013.

Art.2. Se aprobă transmiterea în folosinţă cu titlu gratuit a Sălii Festive a Primăriei (Sala barocă) către Forumul Democrat al Germanilor din România - Filiala Sighişoara, pe perioada desfăşurării evenimentului „Întâlnirea Saşilor” 2013. 

Art.3. Se aprobă transmiterea în folosinţă cu titlu gratuit a domeniului public din Piaţa Octavian Goga în perioada 20-21 septembrie 2013 şi a celui din Piaţa Cetăţii în data de 21 septembrie 2013, către Forumul Democrat al Germanilor din România - Filiala Sighişoara, conform planurilor de situaţie anexă la Acordul de parteneriat ce urmează a se încheia.

Art.4. Se aprobă încheierea Acordului de parteneriat între Municipiul Sighişoara şi Forumul Democrat al Germanilor din România - Filiala Sighişoara, conform Anexei, care face parte integrantă din prezenta.

Art.5. Se împuterniceşte Primarul Municipiului Sighişoara, domnul Ioan Dorin Dăneşan, cu semnarea Acordului de parteneriat prevăzut la art.4.
Art.6. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Relaţii Publice, Direcţia Administrarea Patrimoniului şi Biroul Logistic şi Aprovizionare Tehnico-Materială.

Art.7. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,


  
Toth Tivadar

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice;

1 ex. Direcţia administrarea patrimoniului ;

1 ex. Biroul Logistic şi Aprovizionare Tehnico-Materială.
10 ex. AF/FM

